**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 4. jūlijā Nr. 23**

(protokols Nr. 2, 21. p.)

**Par nekustamā īpašuma “Lidlauks”, Ošupes pagasts, Madonas novads, nomas tiesību izsoli**

Projekta “Degumnieku lidlauka infrastruktūras izveide Madonas novada Ošupes pagastā”, numurs 18-05-AL23-A019.2107-000001 realizēšanas ietvaros, nomas tiesību izsolei nepieciešams nodot nekustamo īpašumu “Lidlauks”, Ošupes pagasts, Madonas novads.

Nekustamais īpašums “Lidlauks”, Ošupes pagasts, Madonas novads, ir Madonas novada pašvaldībai piederošs nekustamais īpašums ar kadastra Nr. 7082 013 0304, īpašumtiesības reģistrētas Ošupes pagasta zemesgrāmatas nodalījumā Nr. 100000570538, kas sastāv no zemes vienības (kadastra apzīmējums 70820130152)- 4,73 ha platībā, lidmašīnu tehniskās apkopes ēkas (kadastra apzīmējums 70820130152012)- 723,9 m2, asfaltēta laukuma (kadastra apzīmējums 70820130152013)- 14418,6 m2 platībā.

2025. gada 12. jūnijā ir veikts nekustamā īpašuma novērtējums. Saskaņā ar nekustamā iespējamās nomas maksas novērtējumu, noteikta nomas maksa 4 700 EUR/gadā (četri tūkstoši septiņi simti eiro), neieskaitot PVN.

Pamatojoties uz likuma “Pašvaldību likums” 10. panta pirmo daļu, Publiskas personas finanšu līdzekļu un mantas izšķērdēšanas likuma 3. panta otro daļu, 6.¹ panta pirmo daļu, Ministru Kabineta noteikumu Nr. 97 “Publiskas personas mantas iznomāšanas noteikumi” 12., 23.-27., 34. un 80. punktu, **atklāti balsojot: PAR – 18** (Agris Lungevičs, Aigars Šķēls, Guntis Klikučs, Sandis Kalniņš, Gunārs Ikaunieks, Valda Kļaviņa, Rūdolfs Medenis, Gatis Teilis, Aivis Mitenieks, Māris Justs, Dace Ozoliņa, Andris Dombrovskis, Jānis Erels, Artūrs Čačka, Egils Bērziņš, Zigfrīds Gora, Aivis Masaļskis, Artūrs Grandāns), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Rīkot nekustamā īpašuma “Lidlauks”, Ošupes pagasts, Madonas novads, kadastra numurs 7082 013 0304, (turpmāk – Nomas objekts) elektronisku nomas tiesību izsoli ar augšupejošu soli.
2. Apstiprināt Nomas objekta nomas maksas sākumcenu – 4 700,00 EUR (četri tūkstoši septiņi simti *euro*, 00 centi) gadā, papildus aprēķinot PVN.
3. Apstiprināt izsoles noteikumus. (Pielikums Nr. 1).
4. Uzdot Pašvaldības īpašumu iznomāšanas un atsavināšanas izsoļu komisijai veikt Nomas objekta izsoli un apstiprināt izsoles rezultātus.
5. Ja pirmā izsole beidzas bez rezultāta, uzdot Pašvaldības īpašumu iznomāšanas un atsavināšanas izsoļu komisijai apstiprināt nākamo izsoļu noteikumus un rīkot atkārtotas izsoles.
6. Nekustamā īpašuma pārvaldības un teritoriālās plānošanas nodaļai, pamatojoties uz apstiprinātiem izsoles rezultātiem, organizēt nomas līguma slēgšanu ar nomas tiesību ieguvējiem.

Domes priekšsēdētājs A. Lungevičs

*A. Semjonova 27333721*